Skien kommunale pensjonskasse

Postboks 158

3701 Skien

**SØKNAD OM ETTERLATTEPENSJON (ektefellepensjon og barnepensjon)**

**Opplysninger om avdøde**

|  |  |  |  |  |  |  |
| --- | --- | --- | --- | --- | --- | --- |
| Avdødes etternavn, fornavn: | | Avdødes fødselsnummer (11siffer): | | | Dødsdato: | |
| Har avdøde vært medlem av andre offentlige tjenestepensjonsordninger (Statens pensjonskasse, kommunal eller fylkeskommunal pensjonsordning)?  Ja Nei Dersom Ja; oppgi hvilke(n): | | | | | | |
| **Opplysninger om ektefelle** | | | | | | |
| Etternavn og fornavn: | | | | Fødselsnummer (11siffer): | | |
| Adresse, postnummer og sted: | | | | Telefonnummer: | | |
| E-postadresse: | | | | Bankkontonummer: | | |
| Mottar du pensjon fra NAV:  Ja Nei  Etterlattepensjon fra pensjonskassen forutsetter at det er søkt om tilsvarende ytelse fra folketrygden. | Er du medlem av offentlige tjenestepensjonsordning(er) (Statens pensjonskasse, kommunal eller fylkeskommunal pensjonsordning):  Ja Nei Dersom Ja; oppgi hvilke(n):  Mottar du pensjon fra andre pensjonsinnretninger:  Ja Nei Dersom Ja; oppgi hvilke(n): | | | | |
| Har du arbeids-/næringsinntekt? Ja Nei Dersom Ja; oppgi brutto årslønn: | | | | | | |
| **Opplysninger om avdødes barn under 20 år** | | | | | | |
| Fødselsnummer (11 siffer): | | | Bankkontonummer: | | | |
| Etternavn, fornavn: | | | Adresse: | | | |
| Barnets underskrift dersom barnet er over 18 år: | | | | | | |

|  |  |
| --- | --- |
|  |  |
| Fødselsnummer (11 siffer): | Bankkontonummer: |
| Etternavn, fornavn: | Adresse: |
| Barnets underskrift dersom barnet er over 18 år: | |
|  |  |
| Fødselsnummer (11 siffer): | Bankkontonummer: |
| Etternavn, fornavn: | Adresse: |
| Barnets underskrift dersom barnet er over 18 år: | |
|  |  |

**Dersom det er oppnevnt verge for umyndige barn, må det innsendes erklæring fra Fylkesmannen om hvem som er oppnevnt som verge, og til hvem barnepensjonen skal utbetales. Dette er aktuelt når begge foreldre er døde, eller når gjenlevende mor/far ikke har foreldreansvar.**

|  |  |
| --- | --- |
| Er verge oppnevnt?    Ja Nei | Dersom Ja:  Erklæringen er: vedlagt ettersendes |

**Underskrift**

|  |  |
| --- | --- |
| Jeg erklærer at jeg er kjent med mine rettigheter og plikter jfr. mottatte orienteringer om etterlattepensjon. Jeg er også kjent med at all informasjon som er gitt i søknaden vil bli brukt for å kunne behandle søknaden.  Jeg erklærer at spørsmålene er besvart etter beste evne, og er inneforstått med at uriktige eller ufullstendige opplysninger kan medføre endring eller stopp av pensjonen, og innkreving av for mye utbetalt pensjon.  Jeg samtykker i at SKP kan innhente relevante opplysninger hos arbeidsgiver og tjenestepensjonsordning som jeg har oppgitt i søknaden, for å bedømme min søknad om pensjon. Jeg er også inneforstått med at SKP er underlagt samordningsloven, og derfor kan innhente nødvendige samordningsopplysninger hos NAV og andre tjenestepensjonsordninger. | |
| Dato: | Ektefelles underskrift: |

**Utdrag av KS’ Særavtale SGS 2020 Pensjonsordninger, del 1 Tjeneste-pensjon, § 28: Ektefellepensjon (enkepensjon eller enkemannspensjon)**

**§ 28-1 Vilkår for ektefellepensjon**

Gjenlevende ektefelle etter et medlem har rett til ektefellepensjon. Det samme gjelder gjenlevende ektefelle etter tidligere medlem som mottok avtalefestet pensjon eller alderspensjon.

Rett til ektefellepensjon inntrer ikke når medlemmet dør innen ett år etter innmelding i pensjonsordningen eller etter at ekteskapet ble inngått og døds­fallet skyldes sykdom som medlemmet led av eller hadde symptomer på ved tilsettingen eller ekteskapsinngåelsen og som en av ektefellene må antas ha kjent til.

Ektefellepensjon løper fra og med den måned medlemmet dør.

Ektefellepensjon løper ut måneden etter den måned den berettigede dør.

**§ 28-2 Beregning av ektefellepensjon**

1. Full årlig ektefellepensjon skal utgjøre 9 prosent av det pensjonsgrunnlaget som det avdøde medlemmet hadde (nettopensjon). Se likevel overgangs­regler i punkt b). Med pensjonsgrunnlag menes pensjonsgrunnlag fastsatt etter reglene i §§ 4-1 til 4-6. Bestemmelsene i §§ 14-4 og 14-6 gjelder tilsva­rende. Er den avdødes medlemstid 30 år eller mer, ytes det full ektefelle­pensjon. Dersom den avdødes medlemstid er mindre enn 30 år, ytes det redusert ektefellepensjon. Pensjonen skal da utgjøre så mange trettideler av full pensjon som den avdøde har medlemsår. Dersom den avdøde mot­tok avtalefestet pensjon eller alderspensjon legges samlet faktisk medlems­tid til grunn ved beregning av pensjonen. Ellers skal den medlemstiden den avdøde ville ha fått ved å fortsette i stillingen fram til aldersgrensen legges til grunn, men ikke ut over 67 år. Ved fastsettelse av fremtidig stil­lingsprosent tas utgangspunkt i stillingsprosent ved utløpet av siste kvartal før dødsfallet.
2. Når den gjenlevende ektefellen er født før 1.7.1950, og avdøde ble medlem i

pensjonsordningen første gang før 1.7.2000, ytes det ektefellepensjon etter denne bestemmelsen. Det samme gjelder når gjenlevende ektefelle er født før 1.1.1955, og den avdøde ble medlem av pensjonsordningen før­ste gang før 1.10.1976 (de pensjonskasser som pr. 30.4.2004 har annen dato beholder denne), og ekteskapet ble inngått før 1.1.2010. Full årlig ektefel­lepensjon skal utgjøre 39,6 prosent av det pensjonsgrunnlaget som det avdøde medlemmet hadde (bruttopensjon). Bestemmelsene i punkt a), tredje til åttende punktum gjelder tilsvarende. Pensjonen reduseres ev. etter reglene i § 28-3. Dette gjelder likevel ikke for pensjon til enke etter mannlig medlem omfattet av andre punktum. Det gjelder heller ikke for annen gjen­levende ektefelle etter andre punktum for medlemstid opptjent etter 1.1.1994.

**Merknad** *Forskrift av 06.07.2010 nr 1075 gjelder tilsvarende.*

**§ 28-3 Reduksjon ved inntekt og annen pensjon**

Enkemannspensjon fastsatt etter reglene i § 28-2 punkt b) skal reduseres i henhold til reglene i punkt a) og b) nedenfor, i nevnte rekkefølge. Det samme gjelder enkepensjoner fastsatt etter reglene i § 28-2 punkt b) i de tilfeller medlemmet er innmeldt første gang 01.10.1976 eller seinere.

1. Dersom den gjenlevende ektefellen samtidig har alderspensjon etter kapit­tel 2, midlertidig uførepensjon eller uførepensjon etter kapittel 4 eller fra en annen tjenestepensjonsordning, skal enke-eller enkemannspensjonen reduseres etter bestemmelsene her.

Har den gjenlevende ektefellen alderspensjon, skal pensjonene ikke over­stige et beløp som svarer til 60 prosent av summen av den gjenlevendes og den avdødes alderspensjoner. Avdødes alderspensjon regnes av samme pensjonsgrunnlag og medlemstid som er lagt til grunn for enke-eller enke­mannspensjonen. Det overskytende beløpet skal gå til fradrag i enke-eller enkemannspensjonen.

Har den gjenlevende ektefellen uførepensjon, skal enke-eller enkemann­spensjonen utgjøre det beløpet som framkommer etter annet ledd når en benytter en beregnet alderspensjon for den gjenlevende ektefellen med samme pensjonsgrunnlag og medlemstid som uførepensjonen. Dersom uførepensjonen er gradert, skal den beregnede alderspensjonen graderes tilsvarende.

b) Når den gjenlevende ektefelle ut fra alder og ervervsevne, foreliggende ervervsmuligheter og omstendighetene for øvrig kan ventes å få en årlig ervervsinntekt som overstiger 50 % av grunnbeløpet i folketrygden, skal ektefellepensjonen reduseres. Reduksjonen skal utgjøre 40 % av den del av forventet årlig ervervsinntekt som overstiger 50 % av grunnbeløpet. Skjer det en vesentlig endring i de forhold som har vært avgjørende for fastsettelsen av ektefellepensjonen, kan saken prøves på nytt og pensjonen endres eller falle bort.

Når spørsmål om overgangsstønad eller pensjon fra folketrygden til gjenlevende ektefelle er avgjort, skal pensjonen fra pensjonsordningen fastsettes etter den forventede ervervsinntekt som er lagt til grunn i folketrygden. Har gjenlevende ektefelle fylt 67 år, skal ektefellepensjonen ikke avkortes med mindre vedkommende har ervervsinntekt. Når gjenlevende er fylt 70 år redu­seres pensjonen ikke på grunn av ervervsinntekt.

Hvis departementet gir nærmere forskrifter for fastsettelse av ektefellepen­sjonen i Statens pensjonskasse, gjøres tilsvarende bestemmelser gjeldende for denne pensjonsordningen.

Ektefellepensjon som beregnes som bruttopensjon, jf. § 28-2 bokstav b), redu­seres etter samordningslovens bestemmelser.

**§ 28-4 Opphør ved gjengifte**

Løpende ektefellepensjon opphører dersom gjenlevende ektefelle inngår nytt ekteskap, men den begynner å løpe igjen dersom det nye ekteskap oppløses ved død eller skilsmisse.

Når en ektefellepensjon er opphørt fordi gjenlevende ektefelle har inngått nytt ekteskap, kan forsikringsgiver bestemme at vedkommende skal få sin pensjon helt eller delvis tilbake dersom ektefellene ikke samlet har tilstrek­kelige eksistensmidler.

Stans og igangsetting av pensjon i henhold til denne paragraf skjer fra og med måneden etter at den begivenhet fant sted som betinget stansen eller igangsettingen.

**§ 28-5 Ektefellepensjon etter flere**

Har vedkommende rett til ektefellepensjon fra denne pensjonsordningen også etter den siste ektefelle, kan den samlede ektefellepensjon ikke overstige ektefellepensjonen etter 30 års medlemstid etter den ektefelle som hadde det høyeste pensjonsgrunnlag.

**§ 28-6 Fraskilt ektefelle**

Fraskilt ektefelle har rett til ektefellepensjon dersom ekteskapet varte i minst 10 år og den fraskilte var minst 45 år ved skilsmissen. Retten opphører dersom den fraskilte inngår nytt ekteskap før medlemmet dør. Var medlemmet gift på ny, fordeles pensjonen mellom de berettigede i forhold til hvor mange påbegynte år hver av dem var gift med medlemmet. Nærmere bestemmelser framgår av ekteskapsloven §§ 86-89.

**§ 28-7 Registrert partner**

Gjenlevende registrerte partner, jf. ekteskapsloven § 95, har samme rett til ytelser etter dette kapittel som gjenlevende ektefelle og fraskilt ektefelle.

For ektefellepensjon beregnet etter § 28-2 punkt b gjelder reduksjonsreglene i § 28-3.

**Utdrag av KS’ Særavtale SGS 2020 Pensjonsordninger, del 1 Tjeneste-pensjon, § 29: Barnepensjon**

**§ 29-1 Vilkår for barnepensjon**

Når et medlem dør, har gjenlevende barn rett til barnepensjon. Forsikringsgiver kan tilstå barnepensjon også til stebarn og pleiebarn som avdøde for­sørget. Pensjonen løper til utløpet av den måneden barnet fyller 20 år. Barnepensjon etter medlem som er død før 1.1.2001 løper likevel bare til utløpet av den måned barnet fyller 18 år. For disse kan forsikringsgiver tilstå hel eller delvis pensjon inntil 21 år dersom omsynet til barnets utdanning gjør det rimelig og barnet ikke forsørger seg selv og ikke har midler til det. Dør barnet tidligere, betales pensjonen til og med måneden etter dødsmåneden.

Barnepensjon løper fra og med den måned medlemmet dør.

Barnepensjon som skal opphøre pga. barnets alder, løper ut den måned hvor alderen nås.

**§ 29-2 Beregning av barnepensjon**

Full årlig barnepensjon skal utgjøre 15 prosent av det pensjonsgrunnlaget som det avdøde medlemmet hadde (nettopensjon). Med pensjonsgrunnlag menes pensjonsgrunnlag fastsatt etter reglene i §§ 4-1 til 4-6. Bestemmelsene i §§ 14-4 og 14-6 gjelder tilsvarende.

Er den avdødes pensjonsgivende medlemstid 30 år eller mer, ytes det full barnepensjon. Dersom den avdødes medlemstid er mindre enn 30 år, ytes det redusert barnepensjon. Pensjonen skal da utgjøre så mange trettideler av full pensjon som den avdøde hadde medlemsår.

Dersom den avdøde mottok avtalefestet pensjon eller alderspensjon, legges den faktiske medlemstiden den avdøde hadde til grunn ved beregning av pen­sjonen. Ellers skal den medlemstiden den avdøde ville ha fått ved å fortsette i stillingen fram til aldersgrensen legges til grunn.

Barnepensjon etter medlem som er død før 1.1.2001 beregnes likevel etter de satser og regler som gjaldt ved dødsfallet.

Har barnet rett til barnepensjon fra TPO etter både moren og faren, får barnet pensjon etter hver av dem.

**Utdrag av KS’ Særavtale SGS 2020 Pensjonsordninger, del 1 Tjeneste-pensjon, § 9:Utbetaling, tilbakekreving og krav om folketrygdytelser**

**§ 9-1 Betalingsmottaker**

Utbetaling av pensjon skjer til den pensjonsberettigede. Barnepensjon til umyndige barn utbetales til barnets mor eller far eller til eventuell annen verge. Restpensjon utbetales til ektefellen. Etterlater pensjonisten seg ikke ektefelle, skjer utbetalingen til boet. Likestilt med ektefelle er registrert partner.

Utbetaling skal skje ved overføring til en bankkonto her i landet dersom motta­keren har eller oppretter en slik konto. Dersom mottakeren ikke har slik konto kan forsikringsgiver bestemme at merkostnadene ved annen betalingsmåte avregnes i utbetalingen.

**§ 9-2 Opplysningsplikt**

Ethvert medlem og enhver som hever eller krever pensjon, er forpliktet til å gi forsikringsgiver de opplysninger, legitimasjoner og attester som er til­gjengelig for vedkommende og som forsikringsgiver trenger for å kunne ta stilling til pensjonskravet og utbetale pensjonen. Vedkommende må gi riktige og fullstendige svar på forsikringsgivers spørsmål.

Dersom det ved framsetting av pensjonskrav gis uriktige eller ufullstendige opplysninger som vedkommende vet eller må forstå kan medføre at det blir utbetalt pensjon som vedkommende ikke har krav på, kan pensjonen redu­seres eller falle bort etter bestemmelsene i forsikringsavtaleloven § 18-1.

**§ 9-3 Tilbakekreving**

Dersom pensjonisten har mottatt pensjon i strid med redelighet og god tro, kan beløpet kreves tilbakebetalt.

Feil utbetalt pensjon kan også ellers kreves tilbakebetalt dersom pensjonisten, eller noen som har handlet på vegne av ham, uaktsomt har gitt feilaktige eller mangelfulle opplysninger. Det samme gjelder dersom utbetalingen skyldes en feil fra pensjonsordningens side og pensjonisten burde ha forstått dette.

I andre tilfeller enn nevnt i foregående ledd kan for mye utbetalt pensjon kreves tilbake, dersom særlige grunner gjør det rimelig. Ved vurderingen av om det foreligger særlige grunner, skal det blant annet legges vekt på hvor lang tid det er gått siden den feilaktige utbetalingen fant sted, og om vedkom­mende har innrettet seg i tillit til utbetalingen. Krav om tilbakebetaling etter dette ledd er begrenset til det beløp som er i behold når vedkommende blir kjent med at utbetalingen var feilaktig.

Det feilutbetalte kan trekkes i fremtidige ytelser fra TPO.

**§ 9-4 Renter**

Den pensjonsberettigede kan kreve renter fra to måneder etter at melding om forsikringstilfellet ble sendt forsikringsgiver, men tidligst fra de enkelte terminbeløp forfaller til betaling. Dette gjelder bare dersom ikke annet følger av forsikringsavtaleloven § 18-4.

Ved tilbakekreving av pensjon kan forsikringsgiver kreve renter fra 1 måned etter at krav om tilbakebetaling ble framsatt, jf. forsinkelsesrenteloven § 2.

**§ 9-5 Foreldelse**

Krav på forfalte pensjonsterminer foreldes normalt 3 år fra forfall. Pensjons­kravet som sådan foreldes normalt 10 år fra siste termin ble utbetalt eventuelt fra første gang det kunne vært krevet utbetaling. jf. forsikringsavtaleloven § 18-6.

**§ 9-6 Krav etter folketrygdloven**

Forsikringsgiver kan pålegge den pensjonsberettigede å søke om de ytelser vedkommende er berettiget til etter folketrygdloven. Dersom slik søknad ikke umiddelbart framsettes etter skriftlig pålegg fra forsikringsgiver, kan forsikringsgiver foreta samordning som om slike ytelser var tilstått, eventuelt kan forsikringsgiver bestemme at pensjonen i sin helhet skal falle bort.

Bestemmelsene i første ledd gjelder ikke for pensjon etter kapittel 3, med unntak av pensjon etter § 24-2.

Hvis departementet fastsetter nærmere regler for krav etter folketrygden i Statens pensjonskasse, gjøres tilsvarende bestemmelser gjeldende for denne pensjonsordningen.